dh-unibe/image-text_koenigsfelden-charters-post-1500 huggingface dataset:
Wir, die ✳ ✳ eptissenn und der convent gemeinlich dez closters ze Chùngsvelt, Sant Claren ordens, gelegen
in Costentzˀ bistuͦm, ✳ verjehen und tuͦn kunt offenbarlich mit disem brief ✳ fùr uns un̄ fùr all unser
nachkomen, ✳ daz wir hinanhin jemer me geben sùllen ✳ und oͧch wellen gˀn geben ✳ dem gardian und den
Minren Bruͦdern ✳ hie ze Kùngsvelt ✳ und oͧch allen iren nachkomen ✳ allù jar zuͦ sant Martins tag ein fuͦdˀ
guͦtez wissez Elsaͤssers ✳ und oͧch ein fuͦder guͦtes wisses lantwins ✳ bi dem besten aun gevaͤrd, ✳ so uns dez jars
und zuͦ dem herpst worden ist. ✳ und soͤllen oͧch wir ihnen die selben zwei fuͦder ✳ jaͤrlich zuͦ sant Martins tult
fuͤren und antwurten ✳ in ir closter fùr iren kelr ✳ aun allen iren schaden, ✳ durch daz, ✳ daz sù zuͦ den zwein
vasten, so sù in dem jar begent, ✳ und von orden vastent ✳ an wine dester baz ✳ von der hocherbornē und
durchlùhtigen frowen, ✳ frowen Agnesen, wegen, von gottes gnaden wilent chùnginn ze Ungˀn, ✳ ir notdurft
haben mùgen. ✳ und dez zuͦ warem urkùnd und staͤter, ewiger sicherheit so geben wir inen disen brief,
vˀsigelten ✳ mit unser, der eptissenn und oͧch dez conventes ze Chùngsvelt, insigeln, ✳ der geben ist ze
Chùngsvelt, in dem jar, do man zalt ✳ von Cristus gebùrt drùzenhenhundert und sechzig jar, ✳ an
dem naͤchsten dunrstag nach sant Mauritins tag. ✳
Königsf. 304
umb dz fuͦder win so die fruͦwē
den hr̄n jaͤrlich geben hand ein
verschribung
Staatsarchiv
AARGAU
lrā de duabꝰ carratꝭ vini
K ✳ T ✳ 61